กาซนี-เจ้าหน้าที่ของทางการอัฟกานิสถานแถลงว่า ปฏิบัติการช่วยเหลือตัวประกันชาวเกาหลีใต้ 21 คน ที่ถูกกลุ่มกบฏตาลิบันจับเป็นตัวประกันได้เริ่มขึ้นแล้วในวันนี้ ในจังหวัดกาซนี หลังจากผ่านพ้นเส้นตายที่กลุ่มตาลิบันกำหนดเมื่อบ่ายวันนี้ตามเวลาในประเทศไทยแต่ทางการอัฟกันไม่ได้ให้รายละเอียดและไม่ได้ระบุว่ามีกลุ่มใดร่วมปฏิบัติการครั้งนี้ อย่างไรก็ตาม เจ้าหน้าที่ของทางการอัฟกานิสถานยืนยันว่า ตัวประกันชาวเกาหลีใต้ทั้ง 21 คน ยังคงมีชีวิตอยู่ ด้านโฆษกกระทรวงกลาโหมอัฟกานิสถานยืนยันรายงานที่ว่า กองทัพอัฟกานิสถานได้ส่งเฮลิคอปเตอร์ทิ้งใบปลิวเตือนประชาชนในบางพื้นที่ของจังหวัดกาซนีให้อพยพออกจากบ้านเรือน เนื่องจากอาจมีการบุกจู่โจมเพื่อช่วยเหลือตัวประกันอย่างไรก็ตาม ความพยายามช่วยเหลือตัวประกันอาจเต็มไปด้วยความเสี่ยง เพราะกลุ่มลักพาตัวประกันแบ่งตัวประกันออกเป็นกลุ่มย่อยและควบคุมตัวไว้ในสถานที่ต่างๆ กัน ก่อนหน้านี้ กลุ่มตาลิบันเพิ่งออกมาขู่ว่า พร้อมจะสังหารตัวประกันอีกทุกเมื่อ หลังเส้นตายผ่านพ้นไป
เจ้าหน้าที่ของทางการอัฟกานิสถานแถลงว่าปฏิบัติการช่วยเหลือตัวประกันชาวเกาหลีใต้ 21 คนที่ถูกกลุ่มกบฏตาลิบันจับเป็นตัวประกันได้เริ่มขึ้นแล้วในจังหวัดใด 
กาซนี